139. löggjafarþing 2010–2011.

Þskj. 1161 — 298. mál.

Breytingartillögur

við frv. til l. um stjórn vatnamála.

Frá umhverfisnefnd.

1.	Við 7. gr. Í stað orðanna einstök vatnshlot" í c-lið 2. mgr. komi: gerðir vatnshlota.

2.	Við 9. gr. Í stað orðsins haghafa" í 3. málsl. 3. mgr. komi: hagsmunaaðila.

3.	Við 10. gr. Greinin ásamt fyrirsögn orðist svo:

Samstarf rannsóknarstofnana.

Veðurstofa Íslands, Náttúrufræðistofnun Íslands, Veiðimálastofnun og Hafrann
sóknastofnunin leggja fram gögn og sérfræðiþekkingu við framkvæmd laga þessara. Um nánari tilhögun þessa samstarfs fer eftir samningum sem Umhverfisstofnun annast við framantaldar stofnanir samkvæmt reglugerð sem ráðherra setur.

Umhverfisstofnun semur við Veðurstofu Íslands, Náttúrufræðistofnun Íslands, Veiði
málastofnun og Hafrannsóknastofnunina um einstök verk við framkvæmd laga þessara, og getur jafnframt samið við aðra um að vinna slík verk. Ráðherra setur nánari reglur um slíka samninga í reglugerð.

4.	Við 11. gr. Greinin orðist svo:

Flokka skal vatn í vatnshlot og gerðir vatnshlota og meta þau.

Mat á yfirborðsvatnshloti skal byggjast á fyrirliggjandi gögnum hverju sinni og taka fyrir hverja vatnshlotsgerð mið af skilgreindum líffræðilegum gæðaþáttum auk vatns
formfræðilegra og efna- og eðlisefnafræðilegra þátta eftir því sem við á. Umhverfis
markmið eru skilgreind eftir gerðum vatnshlota og skulu vera samanburðarhæf.

Ástand grunnvatns skal metið eftir magnstöðu þess og efnafræðilegum þáttum. Umhverfismarkmið eru skilgreind eftir gerðum grunnvatnshlota og skulu vera saman
burðarhæf.

Mat á gæðaþáttum yfirborðs- og grunnvatnshlota skal byggjast á umhverfismark
miðum í samræmi við ákvæði sem ráðherra setur í reglugerð, sbr. 29. gr.

Í vatnaáætlun skulu sett umhverfismarkmið sem eru í samræmi við ákvæði þessa kafla.

5.	Við 14. gr.

a.	Í stað orðsins hættulegra" í 1. mgr. kemur: skaðlegra.

b.	Fyrisögn greinarinnar orðist svo: Skaðleg og þrávirk efni (forgangsefni).

6.	Við 19. gr. F-liður 1. mgr. orðist svo: greinargerð fyrir umhverfismarkmið fyrir gerðir vatnshlota og fyrir breytingu á gerðum vatnshlota.

7.	Við 25. gr.

a.	Á eftir orðinu vernduð" í 1. málsl. 1. mgr. og 2. mgr. kemur: og viðkvæm.

b.	Á eftir orðinu vernduð" í fyrirsögn kemur: og viðkvæm.

8.	Við 28. gr.

a.	3. mgr. orðist svo:

Við afgreiðslu umsóknar um leyfi til nýtingar vatns og við aðra leyfisveitingu til framkvæmda á grundvelli vatnalaga, laga um rannsóknir og nýtingu á auðlindum í jörðu og um leyfi á grundvelli skipulagslaga og laga um mannvirki skal leyfisveit
andi tryggja að leyfið sé í samræmi við þá stefnumörkun um vatnsvernd sem fram kemur í vatnaáætlun.

b.	Við bætist ný málsgrein, 5. mgr., svohljóðandi:

Til að knýja á um framkvæmd ráðstafana samkvæmt 2.–4. mgr. er Umhverfis
stofnun heimilt að veita viðkomandi sveitarfélagi eða leyfisveitanda áminningu. Jafn
framt skal Umhverfisstofnun veita hæfilegan frest til úrbóta. Ef ekki er orðið við til
mælum um úrbætur innan tiltekins frests er Umhverfisstofnun heimilt að ákveða dag
sektir þar til úr er bætt. Dagsektir renna til ríkissjóðs og skal hámark þeirra vera 500.000 kr.